
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС



ОТНОСНО: Прекратяване на съсобственост в УПИ III-1963 в кв. 149 по действащия ПУП – ПРЗ на кв. Рудник – кв. Черно море, гр. Бургас, с идентификатор 07079.712.1963 по КККР на гр. Бургас, чрез продажба на общинската идеална част в имота.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №94-01-22664/18.07.2023 г., подадено от Л. П. И. относно прекратяване на съсобственост в недвижим имот, находящ се в кв. Черно море, гр. Бургас, представляващ УПИ III-1963 в кв. 149 по действащия план на кв. Рудник – кв. Черно море, гр. Бургас.
УПИ III-1963 в кв. 149 по действащия план на кв. Рудник – кв. Черно море, гр. Бургас съответства на част от бивш п-л  IV-1304 в бивш кв. 62 по предходен недействащ план на кв. Черно море от 1978 г.
УПИ III-1963 в кв. 149 по действащия ПУП-ПРЗ на кв. Рудник – кв. Черно море, гр. Бургас, одобрен с Протокол №6/19.02.2004 г. на Общински съвет – Бургас е с площ 449 кв. метра, отразен като ПИ с идентификатор 07079.712.1963 по КККР на гр. Бургас, одобрени със Заповед №РД-18-875/13.12.2019 г. на Изпълнителния Директор на АГКК, целият с площ 452 кв. м.
С Акт №10459/13.06.2024 г. за частна общинска собственост са актувани 21/449 кв. метра ид. части от УПИ III-1963 в кв. 149 по действащия ПУП-ПРЗ на кв. Рудник – кв. Черно море, гр. Бургас, целият с площ 449 кв. м, отреден „за жилищно строителство“, съответстващи на 21/452 кв. м ид. части от ПИ с идентификатор 07079.712.1963 по КККР на гр. Бургас, целият с площ 452 кв. метра.
Заявителят е съсобственик в разглеждания УПИ съгласно нот. акт за продажба на недвижим имот №45, том 27, дело 4296/06.08.2012 год. на Служба по вписванията – Бургас. 
Съсобствеността е възникнала с влизане в сила на действащия ПУП-ПРЗ на населеното място от 2004 г., като към имота е придадена част от уличната регулация, видно от комбинирана скица с №И-7/08.01.2024 г. издадена от ДЦАУ „Изгрев“ при Община Бургас.
Искането за прекратяване на съсобственост е разгледано на заседание на комисия, назначена с моя Заповед №2895/23.08.2022 г., която с решение от 11.07.2024 г. е установила, че е целесъобразно съсобствеността в имота да се прекрати чрез изкупуване на общинските 21/449 кв. метра ид. части от УПИ III-1963, целият с площ 449 кв. метра в кв. 149 по ПУП-ПРЗ на кв. Рудник – кв. Черно море, гр. Бургас по пазарни цени, тъй като не могат да се обособят в самостоятелен урегулиран поземлен имот по нормите на чл. 19 от Закона за устройство на територията.
Съсобственият имот не носи приходи на Община Бургас, поради което е целесъобразно да се прекрати съсобствеността в имота чрез продажба дела на общината по пазарни цени.
В изпълнение разпоредбите на чл. 41, ал. 2 във връзка с чл. 22, ал. 3 от ЗОС е възложено на независим правоспособен оценител на недвижими имоти, вписан в регистъра на независимите оценители в България, изготвяне на пазарна оценка на общинската идеална част от имота, която е определена в размер на 1145,00 (хиляда сто четиридесет и пет) лева, без ДДС.
Данъчната оценка на посочените общински идеални части е в размер на 466,80 (четиристотин шестдесет и шест лв. и осемдесет ст.) лева.
Имотът, предмет на продажба не е включен в Програмата за управление и разпореждане с общинска собственост на Община Бургас за 2024 г., приета с решение по т. 2 от проведеното на 14.02.2024 г. заседание на Общински съвет – Бургас (Протокол №7), поради което същата следва да бъде допълнена. 
С оглед на гореизложеното и в изпълнение на правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, като взех предвид протокол от 11.07.2024 г. на комисия, назначена с моя Заповед №2895/23.08.2022 г., което възприемам изцяло, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следните

Р Е Ш Е Н И Я:

1. Допълва годишната Програма за управление и разпореждане с общинска собственост за 2024 г., приета с решение по т. 2 от проведеното на 14.02.2024 г. заседание на Общински съвет – Бургас (Протокол №7) в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“, с нова точка: имот - частна общинска собственост, представляващ 21/449 кв. метра ид. части от УПИ III-1963 в кв. 149 по действащия ПУП-ПРЗ на кв. Рудник – кв. Черно море, гр. Бургас, целият с площ 449 кв. м, отреден „за жилищно строителство“, съответстващи на 21/452 кв. м ид. части от ПИ с идентификатор 07079.712.1963 по КККР на гр. Бургас, целият с площ 452 кв. метра.
2. Да се прекрати съсобствеността между Община Бургас и Л. П. И., с ЕГН  , с постоянен адрес:  , чрез продажба на общинските 21/449 (двадесет и едно от четиристотин четиридесет и девет) кв. метра ид. части от УПИ III-1963 (три римско за имот с планоснимачен номер хиляда деветстотин шестдесет и три), целият с площ 449 (четиристотин четиридесет и девет) кв. метра в кв. 149 (сто четиридесет и девет) по ПУП-ПРЗ на кв. Рудник – кв. Черно море, гр. Бургас, отреден "за жилищно строителство", при граници на целия имот: север - улица, изток - УПИ IV-1964, юг - УПИ IV-1964, запад - УПИ II-1961, съответстващи на 21/452 (двадесет и едно от четиристотин петдесет и две) кв. м ид. части от ПИ с идентификатор 07079.712.1963 (нула седем нула седем девет точка седем едно две точка едно девет шест три) по КККР на гр. Бургас, целият с площ 452 (четиристотин петдесет и два) кв. метра по одобрената КК на гр. Бургас, при съседи имоти с идентификатори 07079.712.3732, 07079.712.3046, 07079.712.1973, 07079.712.3698, 07079.712.1964, за които е съставен Акт №10459/13.06.2024 г. за частна общинска собственост, за сумата 1145,00 (хиляда сто четиридесет и пет) лева, без ДДС.

